Vielser foretaget af giftefogeder fra andre kommuner 
Sagsfremstilling 
7.      Vielser foretaget af giftefogeder fra andre kommuner  
                                                                                                                        Åbent 
Sagsnr.: 326-2014-110913     J.nr.: 00.15.00            Herbert Dahl.: 326-2014-223309 
  
SAGSFREMSTILLING 
Fra 1. juli 2014 kan kommende ægtepar selv vælge giftefoged uanset, hvor de bor. Det betyder fx: 
· At par kan blive viet uden for deres bopælskommune af deres egen borgmester, og  
· At par, der ønsker at blive viet i eksempelvis deres eget hjem, kan vælge at blive viet af en borgmester eller 
giftefoged fra en anden kommune, 
  
Udover borgmesteren gælder denne mulighed for at foretage vielser udenfor kommunegrænsen også medlemmer af 
Kommunalbestyrelsen og ansatte i kommunen, som er bemyndiget til at foretage vielser. 
  
Jfr. vejledning nr. 9399 af 4. juni 2014 kapitel 3.1 er det Kommunalbestyrelsen der har kompetencen til at beslutte, 
om andre kommuner må foretage vielser i Kalundborg Kommune. 
  
Der er mulighed for, at Kommunalbestyrelsen:  
1. giver godkendelse af at en giftefoged fra en anden kommune foretager en vielse i Kalundborg Kommune fra sag 
til sag.  
2. giver en generel tilladelse til at en eller flere kommuner kan foretage vielser i Kalundborg Kommune. 
  
Det bemærkes, at det er den kommune hvor parret bor, som udarbejder papirerne i forbindelse med den konkrete 
vielse. 
  
BEHANDLING 
Kommunalbestyrelsen. 
  
INDSTILLING 
Sekretariatschefen indstiller, at der af administrative hensyn gives en generel godkendelse til at giftefogeder fra 
andre kommuner kan foretage vielser i Kalundborg Kommune. 
  
ØKONOMISKE KONSEKVENSER 
Ingen økonomiske konsekvenser. 
  
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende sekretariatschefens indstilling. 
